 In badan ayaan dad badan u sheegay inay soomaalida wax ka xumaadaan ee aysan ahayn dad caqli xun, waxaan filayaa inay dadkii figradahaas qabay ay hadda ka bixi doonto marka ay arkaan heshiiska aan afar iyo lbaatanka saac ku soo saaray, bulshada caalamku hadday rabtay inay soomaaliyi heshiiso waanu heshiinay, haddii ay jirto qaab ay doonayeen inaanu u heshiino ha noo soo ban dhigeen, waxaan bulshada caalamka ka codsanayaa inay geedi socodka nabadda soomaaliya ee Eldoret tageerto Erayadaasi waxay ka mid ahayen khudbad dheer oo uu maxamed Qanyare Afrax ka soo jeediyey shirkii jaraad ee ay maanta hogaamiyayaashi xalay heshiiyey qabteen, Mudane Qanyare oo markuu hadlayey ay ka qayb galayaasha shirku hadalkiisa si weyn ugu bogen ayaa yidhi: Inay soomaaliya dawladi ka dhalataa waxay dani ugu jirtaa wadamada jiiraanka iyo caalamka oo dhan waayo meel uusan sharci ka jirin waxay noqon karataa meel ay dambiilayaashu ku dhuuntaan. 